રાષ્ટ્રપતિના સંબોધન બાદ સસંદમાં બજેટ સત્ર શરૂ થઇ ગયું છે . આ દરમિયાન રાષ્ટ્રપતિ રામ નાથ કોવિંદે સરકારની અનેક ઉપલબ્ધિઓ ગણાવી , તો કેટલીક નવી યોજનાઓ અંગે સરકારની નીતિઓ સદન સામે રજૂ કરી . રાષ્ટ્રપતિના સંબોધન બાદ નાણાં મંક્પી અરુણ જેટલીએ આર્થિક સર્વેક્ષણ રિપોર્ટ સંસદમાં રજૂ કર્યો . આર્થિક સર્વેક્ષણ પરથી કહી શકાય કે , સરકારનો વિકાસકાર્યો ખૂબ આગળ વધશે . વિકાસ દર 7થી 7.5 ટકા રહેવાનું અનુમાન લગાવવામાં આવ્યું છે . ઇકોનોમિક સર્વેમાં સરકારે કહ્યું કે , ઉત્પાદન પર સરકાર જોર કરશે . કપાત કરવામાં નહીં આવે અને ખર્ચો કરવામાં આવશે . આર્થિક સર્વેક્ષણમાં મોંઘવારી વધવાની આશંકા વ્યક્ત કરવામાં આવી છે . વર્તમાન નાણાંકીય વર્ષમાં વિકાસ દર 6.75 ટકા થઇ શકે છે . જીએસટી દ્વરા ટેક્સ ચૂકવનારાઓની સંખ્યામાં 50 ટકા વધારો થયો છે . મહારાષ્ટ્ર , યુપી , તમિલનાડુ અને ગુજરાતમાં સૌથી વધારે જીએસટી રજિસ્ટ્રેશન થયા છે . કાચા તેલની કિંમત વધવાની ચિંતા વ્યક્ત થઇ છે . અનુમાન લગાવવામાં આવ્યું છે કે , કાચા તેલની કિંમતો 12 ટકા વધી શકે છે , જેને કારણે મોંઘવારી વધવાની શક્યતા છે . ઇકોનોમિક સર્વેમાં વ્યક્તિગત રોકાણમાં સુધારાના સંકેત છે . નિકાસમાં સુધારાની શક્યતા છે . ઇકોનોમિક સર્વેમાં સરકારે માન્યું છે કે , નાણાંકીય વર્ષ 2018 - 19માં આર્થિક પ્રબંધન થોડું મુશ્કિલ બનશે . વર્તમાન વર્ષમાં કૃષિ વિકાસ 2.1 ટકા રહેવાનું અનુમાન છે . નાણાંકીય વર્ષ 2017 - 18 માટે રાજકોષીય ખોટ 3.2 ટકા રહેવાનું અનુમાન લગાવવામાં આવ્યું છે . રેડીમેડ કપડાની નિકાસમાં પણ વૃદ્ધિ થઇ શકે છે . શું છે આર્થિક સર્વેક્ષણ ? આર્થિક સર્વેક્ષણ રિપોર્ટમાં દેશની વર્તમાન આર્થિક સ્થિતિ દર્શાવવામાં આવે છે . આ સાથે જ સરકાર તરફથી ઉઠાવવામાં આવેલ પગલાઓ અને તેના પરિણામો પણ આ રિપોર્ટમાં રજૂ થાય છે . આ નાણાં વિભાગ તરફથી રજૂ કરવામાં આવતો અધિકૃત રિપોર્ટ હોય છે , જેને ઇકોનોમિક સર્વે પણ કહે છે . આ રિપોર્ટમાં જણાવવામાં આવે છે કે , વર્ષ દરમિયાન વિકાસની પરિસ્થિતિ કેવી રહી , કઇ કઇ યોજનાઓ સરકારે લાગુ કરી , જે યોજનાઓ લાગુ કરવામાં આવી , તેના શું સંભાવિત પરિણામો આવી શકે છે , એનો ઉલ્લેખ પણ રિપોર્ટમાં હોય છે .